Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
12 พ.ย. 2558

สรุปภาวะตลาดเช้า
– SET Index ปรับลดลง 6.81 จุด (-0.49%) ปิดภาคเช้าที่ 1,383.34 จุด ด้วยมูลค่าการซื้อ ขาย 22,596.66 ลบ.
– Most Positive Impact: SCB (+0.72 จุด) KBANK (+0.63 จุด) U (+0.59 จุด)
– Most Negative Impact: ADVANC (-3.45 จุด) TRUE (-1.56 จุด) INTUCH (-1.1 จุด)  
จุดสังเกต:SET Index ปรับลดลง 7 จุด แต่ก็เกิดจากกลุ่มสื่อสารที่จัดมาเต็มเหนี่ยว ถ่วงดัชนี หนักอยู่กลุ่มเดียวถึง 7.7 จุด ส่วนกลุ่มอื่นๆก็บวกลบคละเคล้ากันไป จะมีที่น่าสนใจก็คือการฟื้นตัวของกลุ่ม ธนาคารฯ วันนี้บวกขึ้นมากว่า 0.45% ถือว่าเข้าจังหวะกับที่ฝ่ายวิจัยคาดไว้วานนี้ว่ากระแสเงินน่าจะเริ่มหมุนจากหุ้นกลาง-เล็ก เข้ามายังกลุ่มใหญ่อย่างกลุ่ม ธนาคารฯ 
 
แนวโน้มตลาดบ่าย
“ตลาดกำลังทดสอบ 1,381 จุด บ่ายนี้อาจมีหลุดลงบ้างไม่น่าต่ำกว่า 1,378 จุด” 
– SET Index ปรับลงกว่า 8 จุด เกิดจากฝีมือกลุ่มสื่อสารล้วนๆ (ถ่วงตลาดไปกว่า 7.7 จุด) หากไม่มีกลุ่มสื่อสารดีไม่ดี ดัชนีอาจสามารถปิดในแดนบวกได้ ซึ่งหากบ่ายนี้ การประมูลคลื่น 1800 MHZ ยังไม่สามารถได้ข้อสรุปว่าใครจะได้ไปด้วยราคาเท่าไหร่ หรือต้องลากยาวไปอีกเหมือนดั่งเช่นวานนี้ กลุ่มสื่อสารก็มีโอกาสที่จะปรับลงต่อ และกดดันให้ SET Index ลงต่ำกว่า 1,381 จุดได้
– การประมูลล่าสุดก่อนที่ กสทช. จะให้พักการประมูล สล็อตที่ 1 อยู่ที่ 36,608 ล้านบาท และ สล็อตที่ 2 อยู่ที่ 37,006 ล้านบาท ต้นทุนการประมูลที่แพงเกินกว่าที่คาดหมาย ทำให้ฝ่ายวิจัยต้องทำการปรับประมาณการณ์ทั้งในส่วนของกำไรและมูลค่าพื้นฐานของผู้ประกอบการที่ชนะประมูล ในกรณี ระดับราคา 3.5 หมื่นล้านบาท และกรณี 4.5 หมื่นล้านบาท ซึ่งหาก ADVACN ชนะประมูล จะกระทบต่อมูลค่าพื้นฐาน 3.5 บาทและ 7 บาท ตามลำดับ ถ้า DTAC ชนะประมูลจะกระทบมูลค่าพื้นฐาน 4.25 บาท และ 8.50 บาทตามลำดับ TRUE จะกระทบ 1.2 และ 2.4 บาทตามลำดับ 
– ในทางตรงกันข้ามหาก ADVANC หรือ DTAC ไม่ชนะการประมูลผลกระทบก็จะหนักเช่นกันเนื่องจาก ADVANC จะไม่เหลือคลื่นไว้พัฒนา 4G ส่วน DTAC สัปทานเดิมจะหมดอายุในปี 2561  ส่วน TRUE กระทบน้อยสุด เนื่องจากคลื่นที่มีอยู่เพียงพอที่จะให้บริการลูกค้าในปัจจุบันได้  
 
ประเด็นจับตา/ติดตาม:  
(+/-) ปัจจัยต่างประเทศที่ต้องติดตาม : 13 พ.ย. ดัชนีราคาผู้ผลิต (PPI) เดือน ต.ค. และการรายงานยอดค้าปลีกเดือน ต.ค. ของสหรัฐ 
หุ้นแนะนำ : เลือกหุ้นผลประกอบการเด่นที่ปรับลงมาในช่วงก่อนหน้าจน Upside เปิด BA และ BH 
หุ้นเก็งกำไรระยะสั้น : CI มองเป้าหมายไว้ที่ 2.74 บาท ตัดขาดทุน 2.36 บาท
 
Investment Theme :
1.หุ้น Value Plays ที่มี PE และ PBV ต่ำ  BBL TCAP 
2.หุ้นที่มีปัจจัยบวกหนุน CK (การลงทุนของรัฐบาล) AOT CENTEL (ฤดูกาลท่องเที่ยว) CPALL  SAWAD MTLS BLA (เก็งผลประกอบการ) 
3.หุ้น Laggard Plays เลือก ERW BA          
4.Earning Momentum กำไรปี 2559 โตต่อเนื่อง KCE 
5.หุ้น High Dividend และ High Upside AP SPALI BTS ASK  